X. 
ANNALES MUSEI NATIONALIS HUNGARICI. 
1912. 
HEMATIT AZ ARANYI-HEGYRŐL ÉS DÉVÁRÓL. 
Zimányi Károly- tói. 
(II. tábla.) 
ÜBER DEN HÄMATIT VOM ARANY-BERGE UND VON DÉVA. 
Von Karl Zimányi. 
(Taf. IL) 
Úgy az Aranyi-hegyen, mint a dévai rézbányában található hematit 
már régebb idő óta ismeretes; jelen közleményemben ezt a két hematitot 
csak kristálytani tekintetben ismertetem. 
* 
Az Aranyi-begy andesitjén előforduló hematitról Koch Antal 1 és 
Krenner József 2 szólnak, az utóbbi a hypersthen (szabóit) társásványai 
közt sorolja fel ; megfigyelései szerint a hematit élesen kifejlett kristály- 
káin a rhomboéder, a bázis és az oszlop fejlettek ki. 
A Magyar Nemzeti Muzeum részére az 1904., 1909., 1910. és 1911. 
évek nyarán a többi közt az Aranyi-hegyen is gyűjtöttem ásványokat és 
kőzeteket ; némely példányon mérésre alkalmas hematitkristályokat talál¬ 
tam, ezek közül válogattam ki vizsgálatom anyagát. Megjegyzem, hogy 
a gyűjtött hematitek mind a hegy délkeleti oldaláról valók, a hol a 
pseudobrookit is található; ugyanitt gyűjtöttem a zöld augit-zárványt is, 
de ez már nem volt a kőzetben, hanem szabadon hevert a többi kőzet¬ 
tel skó közt. 
A hematitkristályok általában kicsinyek, a legnagyobbak ritkán 
haladják meg a 2 Va mmétert; egyszerű kombináczióikon az előfordulás 
1 Koch Antal : Az Aranyi-hegy (Hunyad vm.) kőzete és ásványai és ezek 
közt két áj faj. Mathemat. és természetűid. Közlemények. (Magy. tnd. Akad.) 
1877—78. XY. köt. 2. sz. 36. 1. és Erdély ásványainak kritikai átnézete. Orvos- és 
természettnd. Értesítő. Kolozsvár, 1884. YI. köt. 9. évf. 281. 1. 
2 Krenner József : A szabóitról. Mathemat. és természettud. Értesítő. (Magy. 
tud. Akad.) 1884. II. köt. 239. 1. 
